Капліца Святых Апосталаў Пятра і Андрэя (Дабраўляны)

Капліца Святых Апосталаў Пятра і Андрэя — каталіцкая капліца на ўсходняй ускраіне вёскі Дабраўляны Смаргонскага раёна.

 Гісторыя 
Пабудавана ў 1826 годзе, або ў канцы XIX ст. ў былым сядзібна-паркавым комплексе Гюнтараў. Помнік архітэктуры неакласіцызму.

У пачатку 1990-х гадоў адноўлена мясцовымі вернікамі разам з тагачасным свірскім пробашчам ксяндзом Войцехам Ляманскім. Капліца была асвячана ў гонар святых апосталаў Пятра і Андрэя архібіскупам Мінска-Магілёўскім Казімірам Свёнткам у свята св. Андрэя Апостала, 30 лістапада 1993 гУ Дабраўлянах адзначылі срэбраны юбілей асвячэння капліцы св. Пятра і Андрэя.  

23 лістапада 2021 рашэннем Гродзенскага абласнога савета па пытаннях гісторыка-культурнай спадчыны капліцы прысвоены статус гісторыка-культурнай каштоўнасці 3-й катэгорыіТры капліцы атрымалі статус гісторыка-культурнай каштоўнасці.

 Архітэктура 
Вырашана кампактным кубападобным цагляным аб’ёмам пад двухсхільным дахам. Плоскасныя фасады падзелены на 2 ярусы: 1-ы крапаваны прамавугольнымі нішамі, 2-і — вуглавымі і прасценачнымі лапаткамі, апяразаны прафіляваным карнізам. Над прамавугольным уваходным праёмам размешчаны «ляжачы» аконны праём. Тарцовыя фасады завершаны трохвугольнымі франтонамі. Зала асветлена 2 квадратнымі вокнамі на алтарнай сцяне.

 Літаратура 



 Спасылкі 

Катэгорыя:Дабраўляны (Смаргонскі раён)
Катэгорыя:1826 год у Беларусі
Катэгорыя:Касцёлы Смаргонскага раёна
Катэгорыя:Капліцы Гродзенскай вобласці
Катэгорыя:Збудаванні Беларусі ў стылі неакласіцызм